SET เช้ารีบาวด์ 10 จุดตามตปท. รับราคาน้ำมันฟื้นหนุนหุ้นพลังงาน-คลายวิตกสงครามการค้า
SET เช้ารีบาวด์ 10 จุดตามตปท. รับราคาน้ำมันฟื้นหนุนหุ้นพลังงาน-คลายวิตกสงครามการค้า โดยดัชนีตลาดหุ้นไทย ณ เวลา 10.06 น. อยู่ที่ระดับ 1,644.05 จุด บวก 10.43 จุด หรือ 0.64% มูลค่าการซื้อขาย 2.43 พันล้านบาท
12 ธ.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 10.06 น. อยู่ที่ระดับ 1,644.05 จุด บวก 10.43 จุด หรือ 0.64% มูลค่าการซื้อขาย 2.43 พันล้านบาท
10 หุ้นดันดัชนี

ด้านนายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้คาดว่าจะรีบาวด์กลับได้ในทิศทางเดียวกับตลาดหุ้นในภูมิภาคเอเชียที่เช้านี้ต่างอยู่ในแดนบวกกันทั่วหน้า หลังจากที่เมื่อคืนที่ผ่านมามีข่าวคณะรัฐมนตรีจีนเตรียมพิจารณาข้อเสนอปรับลดอัตราภาษีรถยนต์ที่นำเข้าจากสหรัฐ ลงสู่ระดับ 15% จากปัจจุบันที่ระดับ 40% ทำให้ตลาดฯผ่อนคลายประเด็นสงครามการค้า
นอกจากนี้ ราคาน้ำมันดิบได้มีการรีบาวด์ขึ้นมาได้บ้าง ทำให้น่าจะไปช่วยหนุนหุ้นในกลุ่มพลังงาน อีกทั้งเมื่อวานนี้ดัชนีฯได้ปรับตัวลงไปมากพอควรแล้ว อย่างไรก็ดีวอลุ่มเทรดของตลาดฯคงจะยังบางอยู่ พร้อมให้แนวรับ 1,630 จุด ส่วนแนวต้าน 1,645 จุด